Neuvoston asetus (EY) N:o 1076/96, - annettu 10 päivänä kesäkuuta 1996, - Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa määritetyn sääntelyalueen kalavarojen tietyistä vuonna 1996 sovellettavista säilyttämis- ja hoitotoimenpiteistä annetun asetuksen (EY) N:o 3090/95 muuttamisesta -



Virallinen lehti nro L 142 , 15/06/1996 s. 0003 - 0004



NEUVOSTON ASETUS (EY) N:o 1076/96, annettu 10 päivänä kesäkuuta 1996, Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa määritetyn sääntelyalueen kalavarojen tietyistä vuonna 1996 sovellettavista säilyttämis- ja hoitotoimenpiteistä annetun asetuksen (EY) N:o 3090/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että asetuksessa (EY) N:o 3090/95 (2) vahvistetaan muun muassa jäsenvaltioiden kalastuskiintiöt sääntelyalueella vuodeksi 1996, yhteisön jäsenvaltioden kesken käytettävissä olevien grönlanninpallaksen osuuksien jakamisen seurauksena vaikuttaa tarkoituksenmukaiselta muuttaa voimassa oleva 48 tunnin saalisilmoitusjärjestelmä viikoittaiseen saalisilmoitusjärjestelmään sääntelyalueella sovellettavien säilyttämis- ja hoitotoimenpiteiden mukaisesti, on viitattava sivusaalista koskeviin sääntöihin, joita sovelletaan turskan, mustaeväkampelan ja villakuoreen pyytämistä koskevan kiellon yhteydessä vastaavasti NAFO alueella 3NO, ja asetus (EY) N:o 3090/95 on tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 3090/95 seuraavasti: 1. Korvataan 5 artiklan viimeinen kohta seuraavasti: "Jäsenvaltion on ilmoitettava komissiolle joka tiistai ennen kello 12.00:ta edellisenä sunnuntaina kello 24.00 päättyneen viikon osalta alustensa pyytämien grönlanninpallassaaliiden määrät." 2. Korvataan 7 artiklan 4 kohta seuraavasti: "4. Grönlanninpallasta pyytävien yhteisön alusten päälliköiden on annettava kyseisen kalastustoiminnan aloittamisesta tieto 48 tuntia ennen sen aloittamista sen jäsenvaltion, jonka lipun alla ne purjehtivat tai jossa alus on rekisteröity, toimivaltaisille viranomaisille, ja jos mahdollista, esitettävä saalista koskeva arvio, sekä ilmoitettava pyydetyt grönlanninpallassaaliit joka maanantai edellisenä sunnuntaina kello 24.00 päättyneen viikon osalta." 3. Korvataan liitteessä I turskaa NAFO alueella 3NO, mustaeväkampelaa ja villakuoretta koskevat taulukot taulukoilla tämän asetuksen liitteessä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 10 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 389, 31.12.1992, s. 1, asetus sellaisena kuin se on viimeksi muutettuna vuoden 1994 liittymisasiakirjalla. (2) EYVL N:o L 330, 30.12.1995, s. 108 LIITE >TAULUKON PAIKKA>